הלן הובס

הלן הובס (באנגלית: Helen Hobbs; נולדה ב-5 במאי 1952) היא פרופסור באוניברסיטת דרום מערב טקסס<ref name=":0"></ref> וחוקרת בתחום הביו–רפואה. הובס זכתה בפרס פריצת דרך במדעי החיים בשנת 2016 ובפרס הרינגטון לחדשנות ברפואה בשנת 2018. משנת 2011 היא מכהנת בדירקטוריון של חברת "פייזר".<ref name=":2"></ref>

== ביוגרפיה ==
הובס נולדה ב-1952 בבוסטון שבמסצ'וסטס.<ref name=":0" /> הוריה של הובס נישאו בגיל צעיר כאשר אביה חזר ממלחמת העולם השנייה. לפני צאתו למלחמה הוא הספיק ללמוד מנהל עסקים במשך שנה וחצי באוניברסיטת הרווארד. לאחר שובו מהמלחמה ולאחר ניסיונות מרובים, הרווארד הסכימו לקבל אותו חזרה ללימודים, ושם (בבוסטון) הובס נולדה.<ref name=":1"></ref>

להובס שלושה אחים. בילדותה התעניינה באומנות ובהיסטוריה. בתיכון, אף על פי שנהנתה מלימודי מדע, הייתה לחוקרים ומדענים תדמית קריקטורית בעיניה. במכללה למדה תולדות האומנות, אך תוך כדי כתיבה ועיסוק בציור הבינה שאלו לעולם יהיו 'אובייקטיביים', ומשום שהיה חשוב לה שבעבודתה תגלה 'אמיתות מוחלטות', היא החליטה לעסוק באומנות כתחביב ולא כמקצוע.<ref></ref> לאחר עידוד מצד אביה החליטה ללמוד רפואה.<ref name=":1" />

הובס עשתה את התואר הראשון שלה בתחום הביולוגיה האנושית, באוניברסיטת סטנפורד. לאחר מכן הצטרפה ללימודי רפואה בבית הספר לרפואה באוניברסיטת קייס וסטרן ריזרב.<ref name=":0" /> עם סיום ההתמחות ברפואה פנימית במרכז הרפואי קולומביה-פרסביטריאן, עברה לדאלאס, טקסס, שם סיימה את הכשרתה הקלינית ושימשה כמתמחה ראשית ברפואה פנימית בבית החולים פארקלנד ממוריאל. עבדה כעמיתת פוסט-דוקטורט במעבדה של ד"ר מייקל בראון וג'וזף גולדשטיין לפני שהצטרפה לאוניברסיטת דרום מערב טקסס בשנת 1987.<ref name=":3"></ref>

הובס נשואה לדניס קיט סטון ויש להם שני ילדים; לנגדון גאונדרי סטון (1984) והנטר הובס סטון (1985).<ref name=":0" /> כיום היא המנהלת של מרכז מקדארמוט לצמיחה והתפתחות אנושית והיא חברה בדירקטוריון של חברת "פייזר". הובס מתגוררת כיום בדאלאס, טקסס.

== פעילות מחקרית ==
בשנת 1987 הובס הצטרפה לסגל ההוראה של המרכז הרפואי של אוניברסיטת דרום מערב טקסס, שם היא מכהנת כיו"רית הכבוד של מרכז יוג'ין מקדרמוט לחקר הצמיחה וההתפתחות האנושית.

בשנת 1999 היא ייסדה את מכון מחקר הלב של דאלאס (Dallas Heart Study) בעזרת מענק מקרן דונלד וו. ריינולדס.<ref></ref> מחקר זה לקח דגימות גנטיות מפלח מייצג של אוכלוסיית מחוז דאלאס, ובדק את התאמתן למדדי הבריאות של הנבדק. באמצעות מחקר זה, שארך 15 שנה, היא גילתה כי וריאציות בגן PCSK9 הובילו להורדת כולסטרול מסוג LDL ולהגנה מפני מחלות לב וכלי דם. בראיון לכתב העת למחקרים קליניים (JCI), ציינה הובס: "התוצאות היו טובות מכפי שציפינו. ראינו ירידה דרמטית במחלות לב באוכלוסייה האפרו-אמריקאית: ירידה של 28% בכולסטרול LDL המובילה לירידה של 88% באירועים כליליים".<ref name=":1" />

מוקד מרכזי נוסף בקריירה שלה הוא הבנת הבסיס למחלות כבד שומניות; היא וג'ונתן כהן הראו כי וריאציות ברצפי הדנ"א של PNPLA3 ו- TM6SF2 מעורות חשד למחלת כבד שומני, ובקרוב הן יהוו אינדיקציה מרכזית לצורך בהשתלת כבד. הם גם מצאו קשר בין מוטציה היפומורפית בגן PCSK9 לבין רמות נמוכות של כולסטרול מסוג LDL (low-density lipoproteins "כולסטרול רע") בדם.<ref name=":1" /><ref></ref> כיום הם מנהלים יחד מעבדה לצמיחה והתפתחות אנושית במרכז יוג'ין מקדרמוט.<ref name=":4"></ref>

== פרסים ==
{| class="wikitable"
|שנה
|פרס
|-
|2019
|פרס אניצ'קוב
|-
|2019
|פרס ג'רלד ד 'אורבך ל"מחקר תרגום" translational research)) מצטיין
|-
|2019
|תואר דוקטור לשם כבוד ב"מכתבים הומניים", (DHL) מאוניברסיטת ג'ונס הופקינס
|-
|2019
|תואר דוקטור לשם כבוד במדעים, בית הספר איקן לרפואה הר סיני
|-
|2018
|פרס גראנד פרי של קרן לפולון-דללנדה
|-
|2018
|פרס הרינגטון לחדשנות ברפואה
|-
|2016
|פרס פסאנו (עם יונתן כהן)
|-
|2015
|פרס פריצת דרך במדעי החיים
|-
|2015
|פרס פרל מייסטר גרינגארד, אוניברסיטת רוקפלר
|-
|2013
|פרס "קרן פאסרו" (Pasarow Foundation) לחקר הלב וכלי הדם.
|-
|2012
|פרס החברה הבינלאומית לטרשת עורקים
|-
|2007
|פרס מדען מכובד של איגוד הלב האמריקאי
|-
|2007
|האקדמיה הלאומית למדעים
|-
|2006
|האקדמיה האמריקאית לאמנויות ומדעים
|-
|2005
|פרס היינריך וילנד
|-
|2004
|האקדמיה הלאומית לרפואה (ארצות הברית)
|-
|1997
|איגוד הרופאים האמריקאים
|-
|1991
|האגודה האמריקאית לחקירות קליניות
|}

== הערות שוליים ==

קטגוריה:בוגרות אוניברסיטת סטנפורד
קטגוריה:בוגרי אוניברסיטת סטנפורד
קטגוריה:בוגרות אוניברסיטת קייס וסטרן ריזרב
קטגוריה:בוגרי אוניברסיטת קייס וסטרן ריזרב
קטגוריה:זוכות פרס פרל מייסטר גרינגרד
קטגוריה:אמריקאיות שנולדו ב-1952
קטגוריה:אמריקאים שנולדו ב-1952